open-index/open-wikipedia-markdown huggingface dataset:
தெற்கு கோசலம்

**தெற்கு கோசலம்**  அல்லது **தட்சின கோசலம்** (Dakshina Kosala) () கோசல நாட்டின் தெற்குப் பகுதிகளை பிரித்து நிறுவப்பட்ட  அரசாகும். தெற்கு கோசலத்தை இராமரின் மகன் குசன் ஆண்டார்.  தெற்கு கோசல நாடானது, தற்கால இந்தியாவின் சத்தீஸ்கர் மாநிலம் மற்றும்  ஒடிசாவின் மேற்கு பகுதிகளைக் கொண்டது.  இராமரின் தாயும், தசரதனின் பட்டத்து இராணியுமான கௌசல்யை, தெற்கு கோசால நாட்டைச் சேர்ந்தவர் என இராமாயணக் காவியம்,கூறுகிறது. 

## இதிகாசகால குறிப்புகள்

### இராமாயணக் குறிப்புகள்

இராமாயணம் மற்றும் மகாபாரதம் போன்ற இதிகாசாங்கள் மற்றும் புராணங்களில் பரத கண்டத்தின் வடக்கில் இருந்த பண்டைய கோசல நாட்டை சூரிய வம்சத்தின் இச்சுவாகு குல வழித்தோன்றல்கள் அயோத்தியை தலைநகராகக் கொண்டு ஆண்டனர் எனக் குறிப்புகள் உள்ளது. கோசால நாட்டின் தலைநகரான அயோத்தியில் இராமர் பிறந்து, கோசலையை அரசாண்டார்.

இராமருக்குப் பின்னர் கோசல நாட்டை பிரித்தது, இராமரது இரண்டு மகன்களில் மூத்தவரான குசன், சிராவஸ்தியை தலைநகராகக் கொண்டு வடக்கு கோசல நாட்டையும், இளைய மகன் லவன், விந்திய மலைகளில் பாயும் குசாவ்ரதே ஆற்றின் கரையில் உள்ள தற்கால பிலாஸ்பூரில் குசஸ்தலிபுரம் எனும் புதிய  தலைநகரை நிறுவி தெற்கு கோசலத்தையும் ஆண்டார்.

### மகாபாரதக் குறிப்புகள்
தருமன் நடத்தும் இராசசூய வேள்வியின் பொருட்டு சகாதேவன்  பரத கண்டத்தின் தெற்கு பகுதி நாடுகளின் மீது படையெடுத்துச் செல்கையில், தட்சின கோசல நாடு எனப்படும் தெற்கு கோசல நாட்டையும் வென்று, இராசசூய வேள்விக்கு கப்பம் வசூலித்ததாக மகாபாரத்தின் சபா பருவத்தில் அத்தியாயம் 30-இல் விளக்கப்பட்டுள்ளது. 

## வரலாறு
தெற்கு கோசல நாடு தற்கால சத்தீஸ்கர் மாநிலம் மற்றும் மேற்கு ஒடிசா மாநிலப் பகுதிகளைக் கொண்டது. இப்பகுதியின் அருகில் மகத நாடு, காசி நாடு போன்ற நாடுகள் அசுர வளர்ச்சி பெற்றதால், தெற்கு கோசல நாடு நலிவுற்று வீழ்ச்சியடைந்தது. 

## இதனையும் காண்க
*பரத கண்ட நாடுகள்
*கோசல நாடு

## உசாத்துணை
* கிசாரி மோகன் கங்குலியின் மகாபாரதம்

## மேற்கோள்கள்

## வெளி இணைப்புகள்
* *[http://www.gutenberg.org/catalog/world/readfile?fk_files=1468580&pageno=2  Mahabharata of Krishna Dwaipayana Vyasa]* translated into English by Kisari Mohan Ganguli (Project Gutenberg)
* *[http://www.sacred-texts.com/hin/rama/index.htm Ramayan of Valmiki]* translated into English verse by Ralph T. H. Griffith (1870–1874) (Project Gutenberg)

பகுப்பு:மகாபாரதத்தில் நாடுகள்
சாரணர்

**சாரணர்** என்போர் சாரணியத்தில் ஈடுபடும் ஆண் அல்லது பெண் ஆவர். இவர்கள் பொதுவாக 10 தொடக்கம் 18 வயதுப் பிரிவினராகவே காணப்படுவர். வயதின் அடிப்படையில் கனிஷ்ட, சிரேஷ்ட எனும் இரு வகையாக இவர்கள் வகைப்படுத்தப்படுகின்றனர். 20 முதல் 40 வரையான சாரணர்களை உள்ளடக்கிய குழு, *துருப்பு* (Troop) எனவும் அத்துருப்புக்களில் 6 தொடக்கம் 8 வரையான உறுப்பினர்களைக் கொண்ட பிரிவு *அணி* எனவும் குறிப்பிடப்படுகின்றன. ஒவ்வொரு துருப்பிலும் சாரணத் தலைவர்கள் காணப்படுவர். சாரண செயற்பாடுகள் துருப்பு அல்லது அணி ரீதியாகவே மேற்கொள்ளப்படுகின்றன.

சாரணர்கள் பொதுவாக, சாரணர், கடற்காரணர் வான் சாரணர் என மூன்று வகைப்படுத்தப்படுகின்றனர். சாரணர்களின் இயக்கம் 1907இல் பேடன் பவல் என்பவரால் ஆரம்பிக்கப்பட்டது.

## உதவும் துறவிகள்
* சாரணன் ஒருவன் நிலம், நீர், வானம் ஆகிய எங்கும் இயங்க வல்லவர் என்று மணிமேகலை குறிப்பிடுகிறது. இந்தச் சாரணன் சோழ வேந்தன் நெடுமுடிக் கிள்ளிக்கு உதவியிருக்கிறான்.
* சாரணர் நல்ல அறிவுரைகளை வழங்குவர் என்று கவுந்தி அடிகள் குறிப்பிடுகிறார்.
* சாரணர் அறநெறிகளைக் கூறுபவர்.
* கோவலன், கண்ணகி, கவுந்தி அடிகள் மூவரும் திருவரங்கத்தில் தங்கியிருந்தபோது "பண்டைய வினைகள் நீங்கி நலம் பெறுவாயாக" என்று கவுந்தி அடிகளையே வாழ்த்தும் அளவுக்குச் சாரணர் சிறப்புப் பெற்றவர்கள். அவர்கள் சமண முனிவர் கூறிய நோன்பிலிருந்து பிறழாதவர்கள்.
* புகார் நகரத்து விழாக்காலங்களில் சாரணர் வருவர். அங்கு உலக நோன்பிகள் இட்டு வைத்திருக்கும் சிலாதலம் என்னும் இருப்பிடத்தில் தங்கிச் செல்வது வழக்கம்.
* 18 தேவ கணங்களில் ஒருவர் சாரணர் என்று "மூவறு கணங்கள்" என வரும் சிலப்பதிகாரத் தொடருக்கு உரை எழுதும் பழைய உரை ஒன்று சாரணரை ஒரு கணத்தவர் என்று குறிப்பிடுகிறது.
* நாகமலைத் தீவில் சாரணர் திரிந்த செய்தியையும் மணிமேகலை நூல் குறிப்பிஇடுகிறது.

## மேற்கோள்கள்

## இவற்றையும் பார்க்க
* சாரணியம்
* குருளையர்
* திரி சாரணர்

பகுப்பு:சாரணியம்
வேலூர் மறை மாவட்டம் சி.எஸ்.ஐ

**வேலூர் மறை மாவட்டம்** என்பது தென்னிந்தியத் திருச்சபையின் 22 மறை மாவட்டங்களில் ஒன்றாகும். மறைமாவட்டத்திற்கான தேர்ந்தெடுக்கப்பட்ட குறிக்கோள் "கிறிஸ்மஸ் ஆஃப் க்ளோரி இன் கிராஸ்" (கலாத்தியர்கள் அதிகாரம் 14 வசனம் அடிப்படையில்). இந்தச் சின்னத்தில் ஒரு ஆலமரம் உள்ளது,  வேலூர் பகுதியில் ஸ்கடர் சகோதரர்கள் தங்கள் பணியைத் தொடங்குவதற்கு முன்பாக ஒரு ஆலமரத்தின் அடியில் பிரார்த்தனை செய்தார்கள் என்பதால் இது சின்னத்தில் இடம்பிடித்துள்ளது.

## வரலாறு
இந்த மறைமாவட்டம் சென்னை மறைமாவட்டத்தின் மேற்குப் பகுதியை பிரித்து 1976 ஆம் ஆண்டு ஜனவரி 26 ஆம் தேதி அதிகாரபூர்வமாக உருவாக்கப்பட்டது. வேலூர் மறைமாவட்டம் பெரும்பாலும் கிராமப்புறமாகவும், தமிழ்நாடு மற்றும் ஆந்திரப் பிரதேச மாநில எல்லைகளை கடந்து செல்கிறது. எனவே வேலூர் மறைமாவட்டம் ஒரு இருமொழி மறைமாவட்டமாக அழைக்கப்படுகிறது.

## மறைமாவட்ட பங்கு தந்தைகள்
* Rt. ரெவ். டாக்டர் சாம் ஜே. பொன்னையா (1978-1987)
* Rt. ரெவ் டாக்டர் ஆர். டிரினிட்டி பாஸ்கர்
* Rt. ரெஹி. மஹிமை ரூபஸ்
* Rt. ரெவ். வி. வில்லியம் (2008-2012)
* Rt. டாக்டர். ஏ. ராஜவேலு (அதீத ஊழல் குற்றச்சாட்டுகளால் பேராயர் பொறுப்பிலிருந்து நீக்கப்பட்டார்)
* Rt. ரெவ் ஷர்மா ஹென்றி நித்தியானந்தம் (ஆர்த்தர் சதானந்தம் அவர்களின் சகோதரர்) - 2019 ஆம் ஆண்டு இவர் பொறுப்பேற்றதில் இருந்தே இவர் மீது பல்வேறு ஊழல் குற்றச்சாட்டுக்கள் உள்ளன, இந்த அண்ணன் தம்பி கூட்டணியை வேலூர் பேராய மக்கள் 'The Brothers of Corruption' என்று  அன்போடு அழைக்கின்றனர்.

## மறைமாவட்ட கல்வி நிறுவனங்கள்
தென்னிந்திய திருச்சபையின் வேலூர் மறை மாவட்டத்தில் 99 துவக்கப் பள்ளிகள், 5 உயர்நிலைப்பள்ளிகள், 5 மேல்நிலைப் பள்ளிகள், 2 ஆசிரியர்கள் பயிற்சி நிலையங்கள், 4 ஆரம்ப பள்ளிகள், 1 கலை மற்றும் அறிவியல் கல்லூரி, 2 மெட்ரிக் மேல்நிலைப்பள்ளிகள், 2 செவிலியர் பள்ளிகள் மற்றும் 2 மருத்துவமனைகள் உள்ளன.
; மருத்துவமனைகள்
* சி.எஸ்.ஐ. மருத்துவமனை, வந்தவாசி
* ஸ்குடர் நினைவு மருத்துவமனை, ராணிபேட்டை
; செவிலியர் பள்ளிகள்
* செவிலியர் பள்ளி, ராணிபேட்டை
* செவிலியர் பள்ளி, வந்தவாசி
; மேல்நிலைப் பள்ளிகள்
* வயாக்ஃப் மேல்நிலைப்பள்ளி, முட்டத்தேர்
* வோரீஸ் மேல்நிலைப் பள்ளி, வேலூர்
* சி.எஸ்.ஐ கிறிஸ்தவ மெட்ரிகுலேஷன் பள்ளி (பெண்கள்), திருப்பத்தூர்
* சி.எஸ்.ஐ. சிப்காட் மெட்ரிக்லேஷன் மேல்நிலைப்பள்ளி
; கலை அறிவியல் கல்லுாரி
* ஊரிசு  கல்லுாரி, வேலூர்

## செயின்ட் ஜான்ஸ் தேவாலயம், வேலூர் கோட்டை
செயின்ட் ஜான்ஸ் தேவாலயமானது வேலூரில் வேலூர் கோட்டைக்குள்ளேயே அமைந்துள்ள தேவாலயமாகும். இது 1846 ஆம் ஆண்டு, பிரித்தானயர் கால சென்னை மாகாண அரசு அதிகாரிகள், கிழக்கு இந்திய கம்பெனி பணியாளர்குக்காக எழுப்பப்பட்டது. தேவாலயத்துக்கு புனித ஜான் தி எவாஞ்சலிஸ்ட் பெயரிடப்பட்டது. எனினும், திருச்சபை அதிகாரப்பூர்வமாக ஒருபோதும செயிண்ட் ஜான்ஸ் தேவாலயம் என்ற பெயரைக் குறிப்பிடப்படவில்லை. செயின்ட் ஜான்ஸ் தேவாலயம் வேலூர் மாவட்டத்தில் உள்ள பழமையான தேவாலயம் ஆகும்.

## மேலும் காண்க
* தென்னிந்தியத் திருச்சபை

## மேற்கோள்கள்

பகுப்பு:தென்னிந்திய மறைமாவட்டத் திருச்சபைகள்
பகுப்பு:வேலூர் மாவட்டம்
மெகர் பாபா

**மெகர் பாபா** (Meher Baba :பிறப்பு **மெர்வான் ஷெரியார் இரானி** ; 25 பிப்ரவரி 1894– 31 ஜனவரி 1969) ஓர் இந்திய ஆன்மீக குரு ஆவார், இவர் தன்னை அவதாரம் அல்லது மனித வடிவத்தில் உள்ள கடவுள் என்று கூறினார்.    20 ஆம் நூற்றாண்டின் ஒரு முக்கிய ஆன்மீக நபர்,  இவரை நூறாயிரக்கணக்கான மக்கள் பின்தொடர்ந்தனர், இதில் பெரும்பான்மைஅயான மக்கள் இந்தியாவிலும்  அமெரிக்கா, ஐரோப்பா மற்றும் ஆஸ்திரேலியாவில் கணிசமான எண்ணிக்கையிலும் இருந்தனர்.   

19 வயதில், மெஹர் பாபா ஏழு வருட ஆன்மீக பயணத்தினைத் தொடங்கினார். அந்தப் பயணத்தின் போது அசுரத் பாபாஜன், உபாஸ்னி மகராஜ், சீரடியின் சாய்பாபா, தாஜுதீன் பாபா மற்றும் நாராயண் மஹராஜ் ஆகியோரைச் சந்தித்தார். 1925 ஆம் ஆண்டில், இவர் 44 ஆண்டுகால மௌன விரதத்தைக் கடைப்பிடிக்கத் தொடங்கினார், அந்தச் சமயத்தின் போது முதலில் ஒரு எழுத்துப் பலகையைப் பயன்படுத்தியும், 1954 வாக்கில், மொழிபெயர்ப்பாளரைப் பயன்படுத்தி கை சைகைகள் மூலமாகவும் தொடர்பு கொண்டார்.  இவர் 1969 இல் இறந்தார், மேலும் மெஹராபாத்தில் அடக்கம் செய்யப்பட்டார். "பாபா காதலர்கள்" என்று அழைக்கப்படும் இவரது சமாதி இவரைப் பின்பற்றுபவர்களுக்கு புனித யாத்திரை இடமாக மாறியுள்ளது. 

## சான்றுகள்


பகுப்பு:சாமிமார்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:1894 பிறப்புகள்
பகுப்பு:1969 இறப்புகள்
பகுப்பு:இந்திய ஆன்மிக ஆசிரியர்கள்
சாத்தனூர் கல்மரம்

**சாத்தனூர் கல் மரம்** (Sattanur) இந்தியாவின் தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் ஆலாத்தூர் ஊராட்சி ஒன்றியத்தில் உள்ள சாத்தனூர்  கிராமத்தில் உள்ளது. இவ்வூரில் புகழ்பெற்ற தேசிய கல்மரப் பூங்கா உள்ளது. இது பெரம்பலூர் நகரத்திலிருந்து 23 கி.மீ. தொலைவில் உள்ளது.

இது 1940 ஆம் ஆண்டு தஞ்சாவூரில் இருந்து வந்த, இந்தியப் புவியியல் ஆய்வு மையத்தின், புகழ்பெற்ற புவியியலாளரான  டாக்டர் எம்.எஸ். கிருஷ்ணனால் கண்டுபிடிக்கப்பட்டது. 120 மில்லியன் ஆண்டு பழங்கால மரம் கல்லாக மாறியிருக்கலாம் என நம்பப்படுகிறது, இது இந்த பகுதியில் உள்ள சுண்ணாம்புக்கல் காலத்தின் போது கடலில் இருப்பதற்கான ஆதாரமாகக் கருதப்படுகிறது.

இந்த புதைபடிவ ஒரு கூம்பு, 18 மீட்டர் நீளமுள்ளது [1] இதேபோன்ற புதைக்கப்பட்ட மர படிவுகள் அருகிலுள்ள வரகூர், அனைப்பாடி, அலுந்தலைப்பூர் மற்றும் சரடமங்கலம், [2] ஆகியவை சாத்தனூரின் 10 கி.மீ. தொலைவில் அமைந்துள்ளன.

## இதனையும் காண்க
* தேசிய கல் மர பூங்கா, திருவக்கரை
* தொல்லுயிர் எச்சம்

## மேற்கோள்கள்


## வெளி இணைப்புகள்
*  National Fossil Wood Park, Sathanur - காணொளிக் காட்சி
* கல் மரத்தின் காணொளிக் காட்சி

பகுப்பு:தமிழ்நாட்டுச் சுற்றுலா மையங்கள்
*
பகுப்பு:மூலக்கூற்று உயிரியல்
பகுப்பு:பெரம்பலூர் மாவட்டத்திலுள்ள சுற்றுலா தளங்கள்
பகுப்பு:புதைபடிவ பூங்கா
பி. அக்ராகரம் முனியப்பன் கோவில்

thumb|பி.அக்ராகரம் முனியப்பன் சுவாமி
alt=சுவாமி|thumb|அக்ராகரம் முனியப்பன் கோவில்

**பி. அக்ராகரம் முனியப்பன் கோவில்** (*B.Agraharam Muniyappan Saami Kovil*) தமிழ்நாட்டில் உள்ள தருமபுரி மாவட்டம், பென்னாகரம் அருகே உள்ள பிளியனூர் அக்ரகாரத்தில் அமைந்துள்ளது. தருமபுரியில் இருந்து சுமார் 22 கி.மீ தொலைவில் ஒகேனக்கல் அல்லது பென்னாகரம் செல்லும் சாலையில் பி. அக்ராகரம் என்னும் சிற்றூர் அமைந்துள்ளது.  ஒரு காலத்தில் பிளியனூர் அக்ரகாரம் என  வழங்கப்பட்டு, தற்போது பி. அக்ரகாரம் என அழைக்கப்படுகிறது.

## கோவில் வரலாறு
முனியப்ப சுவாமிக்கு இங்கு கோவில் அமைந்ததின் பின்னணியில் ஒரு சம்பவம் சொல்லப்படுகிறது. சில நூற்றாண்டுகளுக்கு முன்பாக இக்கிராமத்து மக்களில் சிலர் சுமார் 12 மைல் தொலைவில் உள்ள கும்பரசன் கோட்டை என்ற மலைப்பகுதியில் இருந்து மூங்கிலை வெட்டி எடுத்து 
வந்தனர். ஒரு நாள்  காட்டின் உள்ளே தனியாக சென்று மரம் வெட்டிக்கொண்டிருந்த ஒருவர் திடீரென உடல்நல பாதிப்புக்கு உள்ளாகி சுருண்டு விழுந்தார். அந்த நொடி அங்கு வந்த ஒருவர் பாதிக்கப்பட்டவரை தூக்கி தன்னோடு குதிரையில் அமர்த்தியவாறு காட்டு எல்லையை கடந்து வந்து ஊருக்குள் இறக்கி விட்டுச் சென்றார். பாதிக்கப்பட்டவர் ஊர் எல்லையை அடைந்தவுடன் இயல்பான நிலைக்கு வந்தார்.அதன் பின் அந்த நிகழ்வை கிராம மக்களிடம் தெரிவித்தார். குதிரையில் வந்தவர் காவல் தெய்வமான முனியப்ப சுவாமி என்பதை உணர்ந்தனர். ஊர் மக்கள் அதைத் தொடர்ந்து பி.அக்ரகாரத்தில் ஒரு கோவில் எழுப்பி வழிபட்டு வருகிறார்கள்.

## மூலவர்
தீய சக்திகளை விரட்டி நல்ல சக்திகளை அருளுவதாக நம்பப்படும் எளிய தெய்வமான முனியப்பன் கோவிலின் மூலவராவார். ஏரிக்கரையின் ஓரத்தில் ஆறு அடி உயரம் உள்ள மேடையில் 25 அடி உயரமும், 12 அடி அகலத்திலும் அமர்ந்த நிலையில் இவர் பிரம்மாண்டமாக காட்சி தருகிறார். சுதை வடிவிலான மூலவர் திருமேனியின் இரு புறமும் குதிரை, சிப்பாய் மற்றும் குதிரை வீரன் சிலைகள் அமைந்துள்ளன.

## சிறப்பம்சம்
அமாவாசை நாட்களில் 108 போற்றிகள் சொல்லி சிறப்பு அர்ச்சனை செய்யப்படுகிறது. அன்று இரவு 7.00 மணிக்கு தொடங்கி 11.00 மணி வரையில் 12 விதமான அபிசேகங்கள் முனியப்ப சுவாமிக்கு நடைபெறுகின்றன. அப்போது சுவாமியின் மடியில் தேங்கும்  அபிசேகக தீர்த்தம் பக்தர்களுக்கு பிரசாதமாகத் தரப்படுகிறது. அதை உட்கொண்டாலோ தலை மீது தெளித்துக்கொண்டாலோ சர்வ ஐசுவரியங்களும் கிட்டும் என்று மக்கள் நம்புகின்றனர்.

## விழாக்கள்
செவ்வாய் மற்றும் ஆடிப்பெருக்கு, தைப்பொங்கல் போன்ற பண்டிகை   நாட்களில் இத்தல முனியப்பனுக்கு சிறப்பு வழிபாடுகள் நடைபெறுகின்றன. மார்கழி மாதம் இரண்டாம் செவ்வாய் கிழமை நடைபெறும் விழா மிகப் பிரசித்திப்பெற்றதாகும். இலட்சக்கணக்கான பக்தர்கள் குடும்பத்தோடு திருவிழாவில் பங்குகொள்கிறார்கள். ஆயிரக்கணக்கான ஆடுகள், கோழிகளை பலியிட்டு பக்தர்கள் தங்களது நேர்த்திக் கடனை செலுத்துகின்றனர்.

விழாவில் தருமபுரி, கிருட்டிணகிரி, சேலம் மாவட்டங்கள் மற்றும் கர்நாடகா, ஆந்திரா மாநிலங்களை சேர்ந்த ஆயிரக்கணக்கான பக்தர்கள் கலந்து கொண்டு சாமி தரிசனம் செய்கின்றனர். முனியப்பனுக்கு மார்கழி 1- ஆம் தேதியில் இருந்து விரதம் இருந்து நூற்றுக்கணக்கான பக்தர்கள் இருமுடி கட்டிக்கொண்டும், அலகு குத்திக் கொண்டும் ஊர்வலமாக கோவிலிக்கு வந்து சாமி தரிசனம் செய்கின்றனர்.
## மேற்கோள்கள்

பகுப்பு:தர்மபுரி மாவட்டத்திலுள்ள கிராமக் கோயில்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கைபேசி செயலி

**கைபேசி செயலி**(ஆங்கிலம்: Mobile Apps) என்பது நுண்ணறிபேசி அல்லது கைக் கணினியில் செயற்படும் பயன்பாட்டு மென்பொருளாக உருவாக்கப்பட்டுள்ளது. செயலியானது, பெரும்பாலான கருவிகளுள் வலை உலாவி, மின்னஞ்சல், நாட்காட்டி, வரைபட உலாவி, இசைப்பாடல்களை வாங்க உதவும் செயலி என முன்-நிறுவப்பட்ட மென்பொருளாக விற்பனைக்கு வருகின்றது. சில முன் நிறுவப்பட்ட மென்பொருளைப் பயன்படுத்துவோர் இடநெருக்கடி காரணமாக நீக்கலாம்.

ஆங்கில வார்த்தையான *App* என்பது *Application Software* என்ற சொல்லின் சுருக்கமாகும். 2010ல் *APP* என்ற ஆங்கில வார்த்தையானது அமெரிக்க பேச்சு சமூகத்தினால் ஆண்டின் வார்த்தையாக அறிவிக்கப்பட்டது 

## சான்றுகள்

பகுப்பு:அலைப்பேசி செயலிகள்
ரிபப்ளிக் தொலைக்காட்சி

**ரிபப்ளிக் தொலைக்காட்சி** (Republic TV) மும்பை மற்றும் பெங்களூருவை மையமாகக் கொண்டு இயங்கும் ஆங்கில மொழி செய்தித் தொலைக்காட்சி நிறுவனம் ஆகும். 6 மே 2017 அன்று காலை 10 மணி முதல் இத்தொலைக்காட்சி தனது சேவையைத் துவக்கியது.
இத்தொலைக்காட்சியின் தலைமை செய்தி ஆசிரியர் அர்ணாப் கோஸ்வாமி ஆவார்.

## மேற்கோள்கள்

## வெளி இணைப்புகஓள்
* ரிபப்ளிக் தொலைக்காட்சியின் இணையதளம்

பகுப்பு:இந்தியாவில் ஆங்கில மொழி தொலைக்காட்சி அலைவரிசைகள்
பகுப்பு:மும்பையில் உள்ள தொலைக்காட்சி நிலையங்கள்
பகுப்பு:2007 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
சூர்பரக நாடு

**சூர்பரக நாடு** (Shurparaka)  பரத கண்டத்தின் புராண காலத்திலிருந்த ஒரு நாடாகும். இந்நாட்டை நிறுவியவர் பரசுராமர் ஆவார். நர்மதை ஆறு மேற்குக் கடலில் கலக்கும் வடிநிலத்தில் சூர்பரக நாட்டை  நிறுவினார். சூர்பரக நாட்டைக் குறித்து மகாபாரத காவியத்தில் கூறப்பட்டுள்ளது. மேலும் பரசுராமர் இந்நாட்டை  காசிப முனிவருக்கு வழங்கி விட்டதாகவும், பின்னர் காசிபர் அந்நாட்டை அந்தண ஆட்சியாளர்களுக்கு வழங்கி விட்டதாகவும் குறிப்புகள் உள்ளன. 

தற்போது சூர்பரக நாட்டின் பெயர் *சூபரா*  அல்லது *நள சூர்பரா*  எனும் பகுதியாக மகாராட்டிரம் மாநிலத்தின் பால்கர் மாவட்டத்தில் அரபுக்கடற்கரையில் உள்ளது. 

## மகாபாரதக் குறிப்புகள்

### சகாதேவனின் தென்னிந்திய படையெடுப்புகள்
மகாபாரதம், சபா பருவத்தின் அத்தியாயம் 30-இல்,   தருமன் நடத்திய இராசசூய வேள்வியின் பொருட்டு, நவநிதிகளை பெற்று வர சகாதேவன் தென்னிந்திய நாடுகள் மீது படையெடுத்தார். அவந்தி நாடு, சௌராட்டிர நாடு, மத்திர நாடு, பௌரவ நாடு, தண்டக நாடு, விதர்ப்ப நாடு, மற்றும் சூர்பரக நாடுகளை வென்று பெரும் கப்பப் பொருட்கள் பெற்றதாக உள்ளது. 

## இதனையும் காண்க

*பரத கண்ட நாடுகள்

## மேற்கோள்கள்

பகுப்பு:இந்திய தொன்மவியல்
பகுப்பு:மகாபாரதத்தில் நாடுகள்
காஞ்சிபுரம் தொடருந்து நிலையம்

**காஞ்சிபுரம் தொடருந்து நிலையம்** (*Kanchipuram railway station*) இந்தியாவின், தமிழ்நாட்டின், காஞ்சிபுரம் நகரத்திலுள்ள தொடருந்து நிலையம் ஆகும். இந்த தொடருந்து நிலையத்தின் குறியீடு ஆங்கிலத்தில் CJ என்று அடையாளப்படுத்தப்படுகிறது. இந்திய ரயில்வேயின் எட்டு மண்டலங்களில் ஒன்றான தென்னக இரயில்வே மண்டலத்தின் சென்னை பிரிவின் ஒரு பகுதியாக இந்த நிலையம் உள்ளது.

## இருப்பிடம் மற்றும் அமைப்பு
காஞ்சிபுரம் புதிய ரயில் நிலையம் நகரத்தின் மையத்தில் பொன்னேரியின் மேற்கு கரையில் அமைந்துள்ளது. இது உள்ளூர் பேருந்து நிலையத்திலிருந்து 1.5 கி.மீ தொலைவில் அமைந்துள்ளது, அருகிலுள்ள விமானநிலையம் 72 கி.மீ தூரத்திலுள்ள சென்னை சர்வதேச விமான நிலையம் ஆகும்.

அரக்கோணம் - செங்கல்பட்டு கிளை வழித்தடத்தில், இந்த நிலையம் உள்ளது. இது உள்ளூர் மற்றும் புறநகர் போக்குவரத்துக்கான முக்கிய வழியாகும்.

சென்னை புறநகர் இருப்பு வழியில் சென்னைக் கடற்கரை - திருமால்பூர் மார்க்கத்தில் காஞ்சிபுரம் இரயில் நிலையம் உள்ளது.

## மேற்கோள்கள்

## வெளி இணைப்புகள்
* Indiarailinfo

பகுப்பு:காஞ்சிபுரம் மாவட்டத்திலுள்ள தொடருந்து நிலையங்கள்
பகுப்பு:சென்னை தொடருந்து கோட்டம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேலை நிலையக் கணினி

thumb|279x279px|1990 களின் தொடக்கத்திலிருந்து திரையுடன் கூடிய சன் நிறுவன கணினி

**பணிநிலையம்**, தொழில்நுட்ப அல்லது அறிவியல் பயன்பாடுகளுக்கு வடிவமைக்கப்பட்ட சிறப்புக் கணினி ஆகும். ஒரு நபர் பயன்படுத்துவதற்காக உருவாக்கப்பட்ட இக்கணினி, பொதுவாக ஒரு பகுதி  கணினி வலையமைப்பு மூலம் இணைக்கப்பட்டு பல பயனர் இயக்கு தளங்களை இயக்கவல்லது.  பெருமுகக் கணினி முனையிலிருந்து பிணையத்துடன் இணைக்கப்பட்ட ஒரு தனிநபர் கணினி வரை எல்லாவற்றையும் குறிப்பிடுவதற்கு "பணிநிலையம்" அல்லது "வேலைநிலையம்" என்ற சொல் பயன்படுத்தப்படுகிறது. ஆனால், மிக பொதுவான வடிவம், சன் மைக்ரோசிஸ்டம்ஸ், சிலிக்கான் கிராபிக்ஸ் போன்ற பல தற்போதைய மற்றும் செயலிழந்த நிறுவனங்களால் வழங்கப்படும் வன்பொருள் குழுவை குறிக்கிறது.  அப்போலோ கம்ப்யூட்டர், டி.இ.சி, ஹெச்பி, நெக்ஸ்ட், ஐபிஎம் ஆகியவை 1990 களின் பிற்பகுதியில் முப்பரிமான வரைகலை தொழில்நுட்பப் புரட்சிக்கான கதவைத் திறந்தன.

## மேற்கோள்கள்

பகுப்பு:அமெரிக்கக் கண்டுபிடிப்புகள்
பகுப்பு:கணினி வகைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மோனயர் விளக்கப்படம்

வலது|thumb|மோனயர் விளக்கப்படம். இதில் கீழிருந்து முதல் வரியை தவித்தது மீதமுள்ள வரிகளில் முதல் எழுத்தை கீழிருந்து மேலாக படிக்கும் போது அவரின் முழு பெயரான "Ferdinand Monoyer" என்பதில் Monoyer என்பதை வலது ஓரங்களின் கீழிருந்து மேலாகவும், Ferdinand என்பதை இடது ஓரங்களின் கீழிருந்து மேலாகவும் காணலாம்
பெர்டினாண்ட் மோனயர் என்பவரால் உருவாக்கப்பட்ட இந்த விளக்கப்படம் கண் சிகிச்சைக்கு வருபவர்களின் காட்சி கூர்மையை சோதிக்கப் பயன்படுத்தப்படுகிறது. "Ferdinand Monoyer" எனும் தன் பெயரினை இந்த வரைபடத்தினில் இவர் இணைத்துள்ளார். 

இந்த வரைபடத்தினில் கீழிருந்து முதல் வரியை தவித்தது மீதமுள்ள வரிகளில் முதல் எழுத்தை கீழிருந்து மேலாக படிக்கும் போது அவரின் முழு பெயரான "Ferdinand Monoyer" என்பதில் Monoyer என்பதை வலது ஓரங்களின் கீழிருந்து மேலாகவும், Ferdinand என்பதை இடது ஓரங்களின் கீழிருந்து மேலாகவும் காணலாம்

## குறிப்புகள்

பகுப்பு:மருத்துவ சோதனைகள்
பகுப்பு:பார்வை அளவையியல்
ஜெ. இல. ஈசுவரப்பன்

**ஜெ. இல. ஈசுவரப்பன்** (*J. L. Eswarappan*) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் தற்போதைய உறுப்பினரும் ஆவார். 2016 மற்றும்  2021  ஆண்டில் நடந்த தமிழ்நாடு சட்டமன்றத் தேர்தலில்  ஆற்காடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 2006 முதல் 2011 வரை ஆற்காடு நகா்மன்றத் தலைவராகவும் இருந்துள்ளார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:இராணிப்பேட்டை மாவட்ட மக்கள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஆர். சீனிவாசன்

**ஆர். சீனிவாசன்** (R. Srinivasan) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் தற்போதைய உறுப்பினரும் ஆவார். 2011 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:இராணிப்பேட்டை மாவட்ட மக்கள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
கல்விக்கோட்பாடு

**கல்விக் கோட்பாடு** *(Education theory)*   அல்லது **கல்வி ஆய்வுகள்**, **கல்வி அறிவியல் **  அல்லது மரபாக *கல்வியியல்*, என்பது கல்விக் கொள்கையையும் நடைமுறையையும் கண்டறிந்து விவரித்து புரிந்துகொள்ளவும் பரிந்துரைக்கவும் உதவும் அறிவியல்முறைக் கோட்பாடாகும். கல்விக் கோட்பாடு மழலையர்கல்வி, முதிரகவையர் கல்வி, பாடத்திட்டம், கற்றல் கோட்பாடு, கல்விக் கொள்கை, நிறுவனக் கோட்பாடு, தலைமைதாங்கல் எனப் பல தலைப்புகளை உள்ளடக்கியதாகும்.  கல்விச் சிந்தனை வரலாறு, தத்துவம், சமூகவியல், உளவியல் போன்ற பல துறைகளால் வளர்த்தெடுக்கப்படுகிறது.

கல்வியின் பண்பாட்டுக் கோட்பாடு, கல்வி, சிறைச்சாலைகள், குடும்பங்கள்,  சமய நிறுவனங்கள், கல்வியகங்கள் உள்ளிட்ட பண்பாட்டுத் தளம் முழுவதிலும் எவ்வாறு கல்வி நிகழ்கிறது என்பதைக் கருதுகிறது. பிற கோட்பாடுகளாக, கல்வி உளவியல், கல்விச் சமூகவியலில் இருந்து வரும் கல்வி நடத்தையியல் கோட்பாடும்  கல்விச் சமூகவியலில் உருவாகிய செயல்பாட்டுவாதக் கோட்பாடும் அமைகின்றன.

ஐரோப்பாவில் கல்வியைப் புரிந்து கொள்வதற்கான தொடக்க கால முயற்சிகள் பண்டைக் கிரேக்க தத்துவவாதிகளாலும் சோபிஸ்டுகளாலும்  மேற்கொள்ளப்பட்டு இருந்தன. ஆனால் அரபு, இந்திய மற்றும் சீன அறிஞர்களிடையே  கல்வி ப்ற்றிய சமகால (அல்லது முந்திய) விவாதங்கள்  நடைபெற்று உள்ளன.

## கல்விச் சிந்தனைகள்
கல்வி சிந்தனை என்பது கோட்பாடுகளைத் தீர்மானிப்பதோ  வகுப்பதோ அல்ல; இது "பல்வேறு துறைகளின் கண்ணோட்டத்தில் இருந்து கல்வி நடப்புகளையும் சிக்கல்களையும்  பற்றி ஆழமாகச் சிந்திக்கும் வழிமுறையாகும்."

## கல்வி நெறிமுறைக் கோட்பாடுகள்
## கல்வி நெறிமுறைக் கோட்பாடுகள்
கல்வி நெறிமுறை கோட்பாடுகள் கல்வியின் நெறிகள், இலக்குகள் செந்தரங்களை வழங்குகின்றன..

## கல்வித் தத்துவங்கள்
கல்வித் தத்துவங்கள் அல்லது கோட்பாடுகள் இதுவரை மனிதகுலங்களின் மெய்யியல், கற்றல் உளவியலின் உண்மையான  ஆய்வுகள் ஆகியவற்றைப் பயன்படுத்தலாம், ஆனால் எந்தவொரு பொருண்மையிலும் அவர்கள் கல்வி என்னவென்பதைப் பற்றிய கருத்துக்களை வலியுறுத்தி, ஏன் அவற்றைப் பயிற்றுவிக்க வேண்டும், எவ்விதத்தில் அதைப் பயிற்றுவித்தல் வேண்டும், என்னென்ன வடிவங்களில் கற்பிக்க வேண்டும் என முழுமையான மெய்யியல் தத்துவவியல் கோட்பாட்டு விவரிப்பில் உள்ள வகைகளின் பகுப்பாய்வு தவிர, 
1. நல்லது அல்லது சரியானது பற்றிய அடிப்படைவரன்முறைகள் 
2. மனித வாழ்க்கை, உலகம் பற்றிய அடிப்படை  உண்மைகள் 
3. இந்த இரண்டு வகை வரன்முறைகளை அடிப்படையாகக் கொண்ட முடிவுகளை எடுத்து, கல்வி நோக்கங்களை ஊக்குவிக்க  வேண்டும்.
4. கற்றுக்கொள்வதற்கான உளவியல் மற்றும் போதனை வழிமுறைகள் சார்ந்த அடிப்படை உண்மை விவரங்கள்  
5. கல்வி பயன்படுத்த வேண்டும்  வழிமுறைகள் பற்றிய பொருண்மைகளைப் பற்றி மேலும் முடிவுகளை எடுத்தல்."போன்றவர்றையும் கருதிப் பார்க்கவேண்டும்

பள்ளிகளின் நோக்கங்களாக, தொடர்ந்து நிலவும்  கேள்விகளுக்குப் பகுத்தறிவுவழி தீர்வு காணல், அறிவியல் ஆய்வு முறைகளை ஆழ்ந்து கற்றல், அறிதிறன்களை வளர்த்தெடுத்தல், மாற்று வழிமுறைகளை உருவாக்குதல், ஆன்மீக வளர்ச்சியை வளர்ப்பது, ஒரு மக்கள்தலைமைச் சமூகத்தை கட்டியமைத்தல் ஆகியவை அமைதல் வேண்டும்.

பொதுவான கல்வித் தத்துவம் கல்வித் தேசியம், கல்வி முன்னேற்றம், கல்வியின் இன்றியமையாமை , உய்வுநிலைக் கல்வி, மான்டேசொரி கல்வி, வால்டோர்ஃப் கல்வி,  மக்கள்நலக் கல்வி ஆகியவற்றை உள்ளடக்கவேண்டும்.

## குறிப்புகள்

## நூல்தொகை
* 
* 
* Thomas, G. (2007) *Education and Theory: Strangers in Paradigms*. Open University Press

## வெளி இணைப்புகள்
*''Educational Theory'' (journal)
*

பகுப்பு:கல்வியியல்
பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எட்டு இராணி புதிர்

**எட்டு இராணி புதிர்** (*Eight queens puzzle*) என்பது 8×8 வரிசை கொண்ட சதுரங்கப்பலகையில் 8 சதுரங்க இராணிகளை, எந்தவிரு இராணிகளும் ஒன்றையொன்று தாக்காத வண்ணம் எவ்வாறு நிரப்ப முடியும் என்ற புதிராகும். இப்புதிருக்கான தீர்வில் எந்த இரண்டு ராணிகளும் ஒரே நிரையிலோ அல்லது ஓரே மூலைவிட்டத்திலோ அமையாது. 'n' ராணி புதிருக்கான எடுத்துக்காட்டாக 8 ராணி புதிரானது அமைந்துள்ளது. இத்தகைய 'n' ராணி புதிர்களுக்கு  n=2,  n= 3  தவிர அனைத்து 'n' - இயல் எண் வரிசைக்கும் தீர்வு உண்டு.

## வரலாறு
மேக்‌ஸ் பெசல் என்ற சதுரங்கவியலாளர் 1848-ல் எட்டு ராணி புதிரை வெளியிட்டார். பிரான்ஸ் நாயுக் என்பவர் 1850-ல் இப்புதிருக்கான தீர்வினை வெளியிட்டார். மேலும் இவர் 'n'- ராணி புதிருக்கானத் தீர்வினையும் வெளியிட்டார்.

இதனைத் தொடர்ந்து கார்ல் ஃப்ரெடெரிக் காஸ் உள்ளிட்ட பல கணிதவியலாளர்கள் இப்புதிருக்கானத் தீர்வைக் காண முனைந்தனர். 1878-ல் ச.குன்தர் என்பவர் அணிக்கோவைகளைப் பயன்படுத்தி இப்புதிருக்கான தீர்வினைக் காணும் முறையினை முன்மொழிந்தார்.

## தீர்வு
இந்த எட்டு ராணி புதிரானது 92 தனிவிதமான தீர்வுகளை கொண்டுள்ளது. சுழற்சி, எதிரொளிப்பு உருமாற்றங்களின் சமச்சீர்தன்மையைக் கொண்டு கணக்கிடும்போது இப்புதிரானது கீழே காட்டப்பட்டுள்ள 12 அடிப்படைத் தீர்வுகளைக் கொண்டுள்ளது.

### 12 அடிப்படைத் தீர்வுகள்

## தீர்வுகளின் எண்ணிக்கை
கீழுள்ள அட்டவணை *n* × *n* சதுரங்கப் பலகையில் *n* சதுரங்க இராணிகளை வைப்பதற்கான தீர்வுகளின் எண்ணிக்கையைத் தருகிறது (n=1–10, 24–27). 
:அடிப்படைத் தீர்வுகள்:; 
:அனைத்துத் தீர்வுகள்: ,

இவ்வட்டணையிலிருந்து ஆறு இராணிப் புதிருக்கான தீர்வுகளின் எண்ணிக்கை ஐந்து இராணிப் புதிருக்கான தீர்வுகளை விடக் குறைவாக உள்ளதைக் காணலாம்.

சரியான தீர்வுகளின் எண்ணிக்கையைக் காண உதவும் வாய்ப்பாடு எதுவும் தற்சமயம்வரை இல்லை. தற்போதைய நிலவரப்படி தீர்வுகளின் எண்ணிக்கை முழுமையாகக் கண்டறியப்பட்டவற்றுள் 27x27 பலகையே உயர் வரிசையினதாகும்.

## மேற்கோள்கள்

## மேலதிக வாசிப்புக்கு
* 
* 
* O.-J. Dahl, E. W. Dijkstra, C. A. R. Hoare *Structured Programming*, Academic Press, London, 1972  see pp 72–82 for Dijkstra's solution of the 8 Queens problem.
* 
* 
* 
* ''On The Modular N-Queen Problem in Higher Dimensions'', Ricardo Gomez, Juan Jose Montellano and Ricardo Strausz (2004), Instituto de Matematicas, Area de la Investigacion Cientifica, Circuito Exterior, Ciudad Universitaria, Mexico.
* 

## வெளியிணைப்புகள்

* 

பகுப்பு:சதுரங்கப் புதிர்கள்
பகுப்பு:களிக்கணிதம்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பி. என். சுப்பிரமணி

**பொ. நா. சுப்பிரமணி** (*P. N. Subramani*) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1996 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
## வகித்த பதவிகள்
### சட்டமன்ற உறுப்பினராக

## மேற்கோள்கள்

பகுப்பு:வேலூர் மாவட்ட மக்கள்
பகுப்பு:வாழும் மக்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:1940 பிறப்புகள்
சான்சிலேடு மனிதன்

**சான்சிலேடு மனிதன்** பழங்காலத்தில் வாழ்ந்த மனித வகையினன். இவ்வகையினர் வாழ்ந்த காலம் ஏறக்குறைய 17000 ஆண்டுகளுக்கு முற்பட்டது எனக் கருதப்படுகிறது. இவ்வகை மனிதர்களின் புதை படிவங்கள் பிரான்சு நாட்டில் சான்சிலேடு (chanceladu) என்னுமிடத்தில் கி.பி.1888 இல் கண்டெடுக்கப்பட்டன. அதனாலேயே இம்மனித வகையினர் “சான்சிலேடு மனிதன்” ( chanceladu man ) எனக் கூறப்பட்டனர். இந்த புதைப்படிவ எலும்புக்கூடுகளை ஆராய்ச்சி செய்த டாக்டர் தெசுதூத்து  (Testut ) இவர்களின் புதைப் படிமங்களை கண்டெடுத்த போது அவை புதிய இன மனிதர்களின் எனக் எலும்புக்கூடுகள்குறிப்பிட்டனர் .  இந்த புதைப்படிமங்கள் பெரிகு (perigueux) அருங்காட்சியகத்தில் உள்ளன. 
சான்சிலேடு  பகுதியில் கண்டெடுக்கப்பட்ட எலும்புக் கூடுகளின் இடக்கை தலையின்கீழ் வைக்கப்பட்டிருந்தது. வலக்கை, கீழ் தாடைகளின் கீழ் வைக்கப்படிருந்தது. கால்கள் மடக்கப்பட்டு, முட்டிகள் கீழ் தாடையைத் தொட்டுக்கொண்டிருந்தன. அவை தாழியில் அடைக்கப்பட்ட பெருவிய உருவங்களை (Peruvian mummies) ஒத்திருந்தன. சன்சிலேடு மனிதர்கள் இறந்தவர்களை விலங்குகளின் தோலினாலான பையில் மேற்குறிப்பிட்ட நிலையில் வைத்து புதைத்திருக்கலாம் என [தெசுதுத்து] கருதுகிறார்.
சந்சிலேட்டில் கண்டெடுக்கப்பட்ட எலும்புகூடு ஏறக்குறைய 55 முதல் 65 வயதுக்குள் உள்ள மனிதனுடையது என்று தெரிகிறது.அம்மனிதனுடைய உயரம் ஏறக்குறைய 4 அடி 11 அங்குலம் என்று டாக்டர் தெசுதூது மதிப்பிட்டார். பிறகு அது தவறென்று கருதிச் சன்சிலேடு மனிதன் 5 அடி 1 அங்குலம் இருக்கலாமென மதிப்பிடப்பட்டது.

## கண்டுபிடிப்பு
1888 இல் டோர்டோக்னில் உள்ள ரேமண்டன் சான்சலேட் குகையில் சான்சிலேடு மணிதனின் ஓர் எலும்புக்கூடு கண்டுபிடிக்கப்பட்டது. மாக்டலேனியக் கருவிகளைக் கொண்ட மூன்று அடுக்குகளுக்குக் கீழே, பாறையின் அடிவாரத்தில் அந்த எலும்புக்கூடு இருந்தது. அந்த எலும்புக்கூடு வயது முதிர்ந்த மனிதருடையது, இறக்கும் போது 55 முதல் 65 வயது வரை இருக்கலாம் என மதிப்பிடப்பட்டுள்ளது. அந்த நபர் வேண்டுமென்றே புதைக்கப்பட்டு, காவி நிறக் களிமண்ணால் பூசப்பட்டிருந்தது. முழங்கால்கள் கன்னம் வரை வளைந்த நிலையில் எலும்புக்கூடு வளைந்த நிலையில் காணப்பட்டது. கல்லறையில் 17,000 முதல் 12,000 ஆண்டுகளுக்கு முன்பிருந்த மாக்டலேனியன் கருவிகளும் இருந்தன. 

## உருவ அமைப்பு

சன்சிலேடு மனிதன் ஒப்பீட்டளவில் சிறிய தோற்றத்துடன் காணப்பட்டது (1.55 மீ (5.1 அடி)). ஆனால் இது நவீன ஐரோப்பிய சராசரியை விட சற்றே பெரியது, நீளமானது மற்றும் உயரமானது, மேலும் பாரிட்டல் எலும்புகளுக்கு இடையில் உள்ள தையலில் தெளிவான சாகிட்டல் கீல் உள்ளது. முகம் பெரியதாகவும், அகலமாகவும் உயரமாகவும் இருந்தது, உயரமான சுற்றுப்பாதைகள் மிகவும் நெருக்கமாகவும், ஓரளவு செவ்வக வடிவமாகவும் இருந்தது. கன்ன எலும்புகளும் அதே நேரத்தில் மிகவும் முக்கியமானதாகவும், உயரமாகவும், அகலமாகவும் இருந்தன. நாசி திறப்பு உயரமாக ஆனால் குறுகியதாக இருந்தது. கன்னம் நன்கு வளர்ச்சியடைந்து, மூட்டு எலும்புகள் வலுவாக இருந்தன. அசல் எலும்புக்கூடு இன்றும் பெரிகுயிக்ஸ் அருங்காட்சியகத்தில் (perigueux) பாதுகாக்கப்படுகிறது.  20 ஆம் நூற்றாண்டின் முற்பகுதியில் இன மானுடவியலில், சான்சலேட் பரம்பரையானது மங்கோலாய்டு இனத்தின் பரம்பரை பரம்பரையைச் சேர்ந்ததாக உறுதிசெய்யப்பட்டது.

## மேற்கோள்கள்

பகுப்பு:கற்கால ஐரோப்பா
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:மனித உடல்
பகுப்பு:எலும்புக் கூடுகள்
பகுப்பு:எலும்பு பொருட்கள்
பகுப்பு:பழங்கற்காலம்
பன்றி மீன்

**பன்றி மீன்** (*boar fish*) என்பது *கேப்ரோசு ஆபெர்* எனப்படும் கேப்ரோயிடே (Caproidae) குடும்பத்தைச் சார்ந்த ஓர் சிற்றினமாகும். கேப்ரோயிடே குடும்பத்தைச் சார்ந்த இரண்டு பேரினங்களுள் ஒன்றான கேப்ரோசு பேரினத்தின் ஒற்றைச் சிற்றினம் இதுவாகும்.

## உடலமைப்பு
பன்றி மீனின் ஆண் வகையானது 13 செ.மீ முதல் 30 செ.மீ வரை வளரக்கூடியது. 85 கிலோ வரை எடை கொண்டது. பெண் மீன் ஆண் மீனை விட பெரியது. இந்த மீன்கள் பெரிய கண்கள், நீண்ட மூக்கு, நீண்ட வாய் மற்றும் விரிவடையும் போது பலமான குழாய் போன்ற வடிவம் கொண்டது.

இம்மீனின் உடலமைப்பானது மிகவும் ஆழமான நெருக்கமான சாய்சதுர வடிவமுடையது. முதுகுத் துடுப்பானது தனித்தும், வால் துடுப்பு நீளமாகவும் மற்றும் குவிந்த இலை வடிவத்திலும், கீழ்புறத் துடுப்புகள் மிகவும் நீளமாகவும் முதுகெலும்புகள் கொண்டதாகும் மற்றும் மார்பு துடுப்பு சற்றே சிறியதாகவும் இருக்கும்.

இதன் உடல் சிவப்பு ஆரஞ்சு வண்ணம் கொண்டது. சில நேரங்களில் மூன்று அழுத்தமான பட்டைகளைக் கொண்டது. ஒன்று கண்களுக்கு பின்புறமாகவும், மற்றொன்று உடம்பிற்கு மத்தியிலும் மற்றொன்று வால் மஞ்சரிகாபிலும் காணப்படுகிறது. இனப்பெருக்க காலத்தின் போது, பாலின இருநிலை வளர்ச்சி காணப்படுகிறது. அப்போது ஆணினத்தின் உடம்பானது வளைவான ஆரஞ்சு கோடுகளால் மூடப்பட்டும் முதுகு மற்றும் கீழ்புற துடுப்பு சிவப்பு நிறமாக மாறியும் காணப்படும். பெண் இன மீனின் உடம்பின் நடுப்பகுதியில் ஆரஞ்சு நிற அழுத்தமான பட்டைகள் காணப்படுகிறது மற்றும் வயிற்றுப் பகுதி மற்றும் கீழ்ப்புற துடுப்பின் அடிப்பகுதி வெள்ளை நிறம் கொண்டும் கீழ்ப்புற தடுப்பின் கடைசி பகுதி அடர்த்தியான ஆரஞ்சு நிறம் உடையதாகவும் காணப்படும். இவை ஓட்டு மீன்கள், இறால் மீன்கள், கடல் மீன்கள், கடல் முகட்டுப் புச்சிகள், மெல்லுடலிகள் ஆகியவைகளை உணவாக உட்கொள்கிறது.

## பரவல்
இந்தச் சிற்றினம் கிழக்கு அட்லாண்டிக் மத்திய தரைக்கடல், மேற்கு நார்வே, மேற்கு ஸ்காட்லாந்து ஆகிய இடங்களில் காணப்படுகிறது. குறிப்பாக மத்திய தரைக்கடலின் மேற்கு பகுதியில் அதிகமாக காணப்படுகிறது.

## வாழ்விடம்
இந்த இனம் கடலின் அடிப்பகுதியில் குறிப்பாக சேற்றின் அடிப்பகுதியிலும் பாறைகளின் அடிப்பகுதியிலும், பவளப்பாறைகளிலும் வசிக்கும். இரவு நேரங்களில் 700 மீட்டர் ஆழம் வரை நீந்திச் செல்லும் திறனுடையது.

## சான்றுகள்

*NatureServe (2013). "Capros aper". IUCN Red List of Threatened Species. Version 2014.3. International Union for Conservation of Nature. Retrieved 15 December 2014.
*"WoRMS taxon details—Capros aper (Linnaeus, 1758)". World Register of Marine Species. Retrieved 11 January 2013.
*"Capros aper (Linnaeus, 1758)". FishBase. Retrieved 11 January 2013.
*Joseph S. Nelson, Fishes of the World, John Wiley & Sons, 2006
*Costa F. Atlante dei pesci dei mari italiani Mursia 1991 
*Louisy P., Trainito E. Guida all'identificazione dei pesci marini d'Europa e del Mediterraneo. Milano, Il Castello, 2006. 

## வெளி இணைப்புகள்
*Fishbase
*Taxonomicon
*Marine species identification 
*Glaucus

பகுப்பு:மீன்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
பி. நடராசன்

**பி. நடராசன்** (B. Natarajan) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1962 ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.

## வகித்த பதவிகள்
### சட்டமன்ற உறுப்பினராக

## மேற்கோள்கள்

## வெளியிணைப்புகள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:3 ஆவது தமிழ்நாடு சட்டமன்ற உறுப்பினர்கள்
செலோன்

வேதியியலில் **செலோன்** *(Selone)* என்பது கீட்டோனின் கட்டமைப்பை ஒத்த ஒரு கரிம செலீனியம் சேர்மம் ஆகும். கீட்டோன் கட்டமைப்பில் இடம்பெற்றுள்ள ஆக்சிசனை செலீனியம் இடம்பெயர்ச்சி செய்து செலோன் உருவாகிறது. செலீனியம்-77 அணுக்கரு காந்த ஒத்ததிர்வு நிறமாலையியலில் பயன்படும் படியா வகையிடப்பட்ட முகவராக இச்சேர்மம் பயன்படுகிறது. முப்பரிமாணச்சிறப்பு ஆல்டால் வினையில் படியா ஆக்சசோலிடின்செலோன்கள் சிறந்த இணை பங்கேற்பிகளாகத் திகழ்கின்றன. ஆல்டால் விளைபொருளின் ஆடிமாற்றியத் தூய்மையை 77Se அணுக்கரு காந்த ஒத்ததிர்வு நிறமாலையின் மூலமாக சரிபார்க்க இயலும்

## மேற்கோள்கள்

பகுப்பு:வேதி வினைக்குழுக்கள்
பகுப்பு:செலீனியம்(−II) சேர்மங்கள்
பகுப்பு:கரிமசெலீனியம் சேர்மங்கள்
கைகொடுத்தல் தேற்றம்

கோட்டுரு கோட்பாட்டில் **கைகொடுத்தல் துணைத்தேற்றம்** அல்லது **கைகுலுக்கல் துணைத்தேற்றம்** (*handshaking lemma*) என்பதன்படி, ஒவ்வொரு முடிவுறு திசையில்லா கோட்டுருவிலும் ஒற்றைப்படை எண்ணிக்கையிலான இணைப்பைக் (முனையைத் தொட்டுக்கொண்டிருக்கும் விளிம்புகளின் எண்ணிக்கை-கூடுகையெண்) கொண்டிருக்கும் முனைகளின் எண்ணிக்கை இரட்டைப்படை எண்ணாக இருக்கும்.

பேச்சு வழக்கில் கைகொடுத்தல் தேற்றப்படி, ஒரு கூட்டத்திலுள்ளவர்களில் சிலர் ஒருவருக்கொருவர் கைகொடுக்கும்போது ஒற்றைப்படை எண்ணிக்கையில் பிறநபர்களின் கைகளைத் தொட்ட நபர்களின் எண்ணிக்கையானது இரட்டைப்படை எண்ணாக இருக்கும்.

கைகொடுத்தல் துணைத்தேற்றமானது கீழ்வரும் கூடுகையெண்களின் கூட்டுத்தொகை வாய்பாட்டின் (degree sum formula) விளைவாகப் பெறப்படுகிறது:
:\sum_{v\in V} \deg v = 2|E|

இங்கு V என்பது முனைப்புள்ளிகளின் கணம் எனவும், E என்பது இணைப்புக்கோடுகளின் (விளிம்புகள்) கணம் எனவும் கொள்க. இத்தேற்றமானது கணிதவியலாளர் லியோனார்டு ஆய்லர் 1736-ல் வெளியிட்ட ”Seven Bridges of Königsberg” என்ற புகழ்பெற்ற புத்தகத்தில் இடம்பெற்றுள்ளது.

## சீரான கோட்டுருக்கள்
கூடிகையெண்களின் கூட்டுத்தொகை வாய்பாட்டின்படி, *n* முனைகள் கொண்ட எந்தவொரு *r*-சீரான கோட்டுருவும் nr/2 இணைப்புக்கோடுகளை கொண்டிருக்கும். குறிப்பாக, r என்பது ஒற்றைப்படை எண் எனில், இணைப்புக்கோடுகளின் எண்ணிக்கை  *r* -ஆல் வகுபடும்.

## முடிவிலாக் கோட்டுருக்கள்

முடிவிலாக் கோட்டுருக்களுக்கு கைகொடுத்தல் துணைத்தேற்றம் பொருந்தாது. ஒற்றைப்படை கூடுகையெண்களைக் கொண்ட முனைகளின் எண்ணிக்கையை இரட்டைப்படை எண்ணாகக் கொண்டிருக்கும் முடிவிலாக் கோட்டுருக்களுக்கும்கூட, கைகொடுத்தல் துணைத்தேற்றம் பொருந்தாது.

## மேற்கோள்கள்

## உசாத்துணை
# Cameron, Kathie; Edmonds, Jack (1999), "Some graphic uses of an even number of odd nodes", Annales de l'Institut Fourier, 49 (3): 815–827, doi:10.5802/aif.1694, MR 1703426.*
# Euler, L. (1736), "Solutio problematis ad geometriam situs pertinentis" (PDF), Commentarii Academiae Scientiarum Imperialis Petropolitanae, 8: 128–140. Reprinted and translated in Biggs, N. L.; Lloyd, E. K.; Wilson, R. J. (1976), Graph Theory 1736–1936, Oxford University Press. **
# Papadimitriou, Christos H. (1994), "On the complexity of the parity argument and other inefficient proofs of existence", Journal of Computer and System Sciences, 48 (3): 498–532, doi:10.1016/S0022-0000(05)80063-7, MR 1279412.***
# Thomason, A. G. (1978), "Hamiltonian cycles and uniquely edge colourable graphs", Advances in Graph Theory (Cambridge Combinatorial Conf., Trinity College, Cambridge, 1977), Annals of Discrete Mathematics, 3, pp.&nbsp;259–268, doi:10.1016/S0167-5060(08)70511-9, MR 499124.****

பகுப்பு:கோட்டுருவியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
4-எத்தில்பீனால்

**4-எத்தில்பீனால்** *(4-Ethylphenol)* என்பது C8H10O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும்.

## இயற்கைத் தோற்றம்

பிரட்டானோமைசெசு என்ற அழுகிய ஈசுட்டுவினால் மது மற்றும் பியர் போன்ற பானங்களில் 4-எத்தில்பீனால் உற்பத்தி செய்யப்படுகிறது. உணர்வுத் தொடக்கநிலை 140 மைக்ரோ கிராம்/லிட்டர் என்ற அளவுக்கு அதிகமான அடர்த்தியை எட்டும்போது மதுவின் வாசனையைச் இச்சேர்மம் கொடுக்கிறது. சில பியர் வகைகளில் உயர் 4-எத்தில்பீனால் அளவு அனுமதிக்கப்படுகிறது. இருப்பினும் மீவுயர் அளவு 4-எத்தில்பீனால் அளவு பியரை குடிக்கமுடியாத பானமாக்கிவிடுகிறது. 4-எத்தில்பீனாலின் இந்த அளவு பிரட்டானோமைசெசின் அடர்த்தியோடும் நடவடிக்கையோடும் விகிதச்சம தொடர்பைக் கொண்டுள்ளது. எனவே ஈசுட்டின் இருப்பினைக் கண்டறிய உதவும் அடையாளங்காட்டியாக பயன்படுத்தப்படுகிறது. 4-எத்தில்பீனால் உற்பத்தி செய்யும் திறனில் பிரட்டானோமைசசின் முயற்சிகளிடையே குறிப்பிடத்தக்க வேறுபாடுகள் உள்ளன. 

## உயிர் வேதியியல்

முன்னோடிச் சேர்மமான பாரா-குமாரிக் அமிலத்திலிருந்து 4-எத்தில்பீனால் உற்பத்தி செய்யப்படுகிறது. பிரட்டானோமைசசு இதை சின்னமேட்டு டிகார்பாக்சிலேசு நொதியின்  வழியாக 4-வினைல்பீனாலாக மாற்றுகிறது. பின்னர் வினைல் பீனால் ரிடக்டேசு என்ற நொதி இதை 4-எத்தில்பீனாலாக ஒடுக்குகிறது. குமாரிக் அமிலம் சில சமயங்களில் வளர்ப்பூடகத்துடன் சேர்க்கப்பட்டு வாசனையின் மூலமாக பிரட்டானோமைசசை அடையாளம் காண்பதற்கான நேர்மறை முடிவுகளைத் தருகிறது. 

:

## மேற்கோள்கள்

## வெளி இணைப்புகள்
*4-Ethylphenol oral toxicity data 

பகுப்பு:பீனால்கள்
பகுப்பு:4-ஐதராக்சிபீனைல் சேர்மங்கள்
கவனக்குலைவு (உளவியல்)

**கவனக் குலைவு அல்லது கவனச்சிதறல்** (Distraction) என்பது ஒரு தனிநபரின் அல்லது குழுவின் கவனத்தை விரும்பிய இடத்திலிருந்து திசைதிருப்புவதன் மூலம் விரும்பிய தகவலின் வரவேற்பைத் தடுக்கும் அல்லது குறைக்கும் செயல்முறையாகும். கவனம் செலுத்தும் திறன் இல்லாமை; கவனம் செலுத்தும்  பொருளில் ஆர்வமின்மை; அல்லது கவனம் செலுத்தும் பொருளை விட வேறு ஏதேனும் பொருளில் மிகுந்த தீவிரம், புதுமை அல்லது கவர்ச்சி ஆகியன கவனச் சிதறல் ஏற்படக் காரணமாக அமைகின்றன. கவனச்சிதறல்கள் வெளிப்புற மூலங்கள் மற்றும் உள் மூலங்கள் இரண்டிலிருந்தும் ஏற்படுகின்றன. வெளிப்புற கவனச்சிதறல்களில் காட்சி தூண்டுதல்கள், சமூக தொடர்புகள், இசை, குறுஞ்செய்திகள் மற்றும் தொலைபேசி அழைப்புகள் போன்ற காரணிகள் அடங்கும். பசி, சோர்வு, நோய், கவலை, பகல் கனவு போன்ற உள் கவனச்சிதறல்களாகும். வெளிப்புற மற்றும் உள் கவனச்சிதறல்கள் கவனம் தடைபடுவதில் பங்களிக்கின்றன.

## சான்றுகள்


## வெளியிணைப்புகள்

* ''Distraction: A Philosopher's Guide to Being Free'', by Damon Young
* Jackson, Maggie (2008) *Distracted: The Erosion of Attention and the Coming Dark Age* Review in ''Metapsychology'' by Elisabeth Herschbach, Ph.D. 
* Half-heard phone conversations reduce cognitive performance
* 

பகுப்பு:திசைதிருப்பும் உத்திகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
மாம்பாளையம்

**மாம்பாளையம்**, (Mampalayam) தமிழ்நாட்டின் நாமக்கல் மாவட்டத்தின் மேற்குப் பகுதியில், காவிரி ஆற்றின் கரையில் உள்ள பள்ளிப்பாளையம் வட்டாரத்தில் உள்ளது. இது பள்ளிபாளையம் அக்ரஹாரம் ஊராட்சிக்கு உட்பட்டது.

## சான்றுகள்

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
ஜிப்ரால்டர் சர்வதேச விமான நிலையம்

**ஜிப்ரால்டர் பன்னாட்டு வானூர்தி நிலையம்** அல்லது **ஜிப்ரால்டர் சர்வதேச விமான நிலையம்** அல்லது **நார்த் ஃப்ரண்ட் வானூர்தி நிலையம்** (வடக்கு முனை வானூர்தி நிலையம்) (IATA: GIB, ICAO: LXGB)  என்பது பிரித்தானிய கடல் கடந்த ஆள்புலங்களுள் ஒன்றான ஜிப்ரால்டரில் சேவை செய்யும் குடிசார் வானூர்தி நிலையமாகும். அவாப (RAF) ஜிப்ரால்டர் என்று வழங்கப்படும் இதன் வானூர்தி ஓடுபாதை அரச வான் படையின் பயன்பாட்டுக்கென உள்ளது. இது ஐக்கிய இராச்சியத்தின் பாதுகாப்பு அமைச்சுக்குச் சொந்தமானது. குடிசார் வினைஞர்களால் இயக்கப்படும் முனையத்தைக் குடிசார் வானூர்திச்சேவை வழங்குநர்கள் பயன்படுத்துகின்றனர். நாட்டு வானூர்திப் போக்குவரத்துச் சேவைகள் நிறுவனம் (NATS) இதன் வானூர்தி வழிநடத்துதல் சேவைகளை வழங்குவதற்கான ஒப்பந்தந்தைப் பெற்றுள்ளது.

இந்தப் பன்னாட்டு வானூர்தி நிலையம், 2022-ஆம் ஆண்டில், 4,46,187 பயணிகள் மற்றும் 121 டன் சரக்குகளை 3,868 வானூர்தி இயக்கங்கள் மூலம் கையாண்டது. ஸ்பெயினுடனான நிலப்பகுதி நோக்கிச் செல்லும் முதன்மைப் பாதையான வின்ஸ்டன் சர்ச்சில் நிழற்சாலை, வானூர்தி ஓடுபாதையைப் பிரிக்கிறது. இதனால் ஒவ்வொரு முறையும் ஒரு வானூர்தி புறப்படும் போது சாலை மூடப்படவேண்டியுள்ளது. ஜிப்ரால்ட்டர் விரிகுடாவுக்கும் அங்கிருக்கும் பாறைகளுக்கும் பக்கவாட்டில் வலுவான காற்று வீசுவதால் குளிர்காலங்களில் வானூர்தியைத் தரையிறக்குவது கடினமாக இருக்கிறது. எனவே, அமெரிக்கத் தொலைக்காட்சி நிறுவனமான ஹிஸ்டரி சேனல் அதன் *மிகக் கடுமுனைப்பான வானிலையங்கள்* பட்டியலில் இந்த வானிலையத்துக்கு ஐந்தாவது இடத்தை வழங்கியது.

## வரலாறு
ஜிப்ரால்டரைப் பிற ஐபீரிய தீபகற்பத்தோடு இணைக்கும் நிலச்சந்தியில் இந்த வானூர்தி நிலையம் அமைந்துள்ளது. வானூர்தி நிலையம் அமைந்துள்ள நிலப்பகுதி உத்ரெக்ட் உடன்பாட்டின்படி விட்டுக்கொடுக்கப்பட்டதா என்பதில் ஸ்பெயினுக்கும் பிரிட்டனுக்கும் இடையே பூசல் உள்ளது. இந்நிலப்பகுதி கைப்பற்றப்படவில்லை எனக் கூறி, இங்குள்ள பிரிட்டானிய நிர்வாகத்தை ஸ்பெயின் ஏற்கவில்லை. பின்னர், 02 திசம்பர் 1987-இல் பிரிட்டனும் ஸ்பெயினும் இந்த வானூர்தி நிலையத்தைக் குடிசார் பயன்களுக்கு மட்டும் பயன்படுத்த ஒப்பந்தம் செய்துகொண்டன. இருப்பினும் 1988-ஆம் ஆண்டு ஜோ பொஸ்ஸானோ தலைமையிலான ஜிப்ரால்ட்டர் அரசு இந்த ஒப்பந்தத்தை மறித்தது. இதன் விளைவாக, அந்த ஒப்பந்தம் முழுவதுமாக நடைமுறைப்படுத்தப்படவில்லை.

## முனையம்
ஜிப்ரால்டர் பன்னாட்டு  வானூர்தி நிலையத்தில் ஒரு முனையம் உள்ளது.

பழைய முனையம் 1939-ஆம் ஆண்டு கட்டப்பட்டு 1990-களில் புதுப்பிக்கப்பட்டது. 20,000 ச.மீ பரப்பளவு கொண்டிருந்த அந்த முனையம் இந்த வானூர்தி நிலையத்தைப் பயன்படுத்தும் பயணிகளின் எண்ணிக்கைக்குப் போதுமானதாக இல்லை. எனவே, புதிய முனையத்துக்கான திட்டம் 2007-ஆம் ஆண்டு வகுக்கப்பட்டது. 2009-ஆம் ஆண்டு கட்டுமானப்பணி தொடங்கி 2011-ஆம் ஆண்டு நிறைவுற்றது.

புதிய முனையத்தின் முதற்பிரிவு 26 நவம்பர் 2011-இல் பயணிகள் வருகைகளுக்கு மட்டும் செயல்படத்தொடங்கியது. 26 செப்டம்பர் 2012-இல் இரண்டாம் பிரிவும் திறக்கப்பட்டு பயணிகள் புறப்பாடுகளுக்கும் செயல்படத்தொடங்கியது. புதிய முனையத்தின் பரப்பளவு 35,000 ச.மீ ஆகும். பழைய முனையம் 2014-ஆம் ஆண்டு பிப்ரவரியில் இடிக்கப்பட்டது.

## மேற்கோள்கள்

## வெளியிணைப்புகள்
* 
*
*யூடியூபில் 

பகுப்பு:1939 நிறுவனங்கள்
பகுப்பு:ஐக்கிய இராச்சிய வானூர்தி நிலையங்கள்
பகுப்பு:ஐரோப்பிய களம் (இரண்டாம் உலகப் போர்)
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
அடர்த்தியான கணம்

X என்பது இடவியல்வெளி என்க. A என்பது அதன் உட்கணம் என்க. X-இல் அமைந்துள்ள ஒவ்வொரு புள்ளி (x) உம் உட்கணம் A இல் அல்லது A-ன் எல்லைப் புள்ளியாகவோ அமைந்தால் 'A' என்பது X-ல் **அடர்த்தியான கணம்** (*Dense set*) எனப்படும். அதாவது,  X- இல் அமைந்துள்ள ஒவ்வொரு புள்ளியும் 'A' -லோ அல்லது A-ன் உறுப்புகளுக்கு மிக நெருக்கமாகவோ அமையும். உதாரணமாக ஒவ்வொரு மெய்யெண்ணும் ஒரு விகிதமுறு எண்ணாகவோ அல்லது அவைகளுக்கு நெருக்கமாகவோ அமையும்.

## மெட்ரிக் வெளியில் அடர்த்தியான கணம்
X என்பது மெட்ரி வெளி எனில், A- ன் அடைப்பு (closure) Ā என்பது கணம் A மற்றும் 'A'-ன் எல்லைப் புள்ளிகளின் சேர்ப்பு ஆகும்.
அதாவது 
:\overline{A} = A \cup \{ \lim_n a_n : \forall n \ge 0, \ a_n \in A \}
எனவே,
:\overline{A} = X  எனில் A என்பது X இல் உள்ள அடர்த்தியான கணமாகும்.

* \displaystyle  A \;\subseteq\; \{ \lim_n a_n:\, \forall n \;\ge\; 0,\, \ a_n \in A \}
* \displaystyle \{U_n\} என்பது அடர்த்தியான திறந்தவெளிகணம் எனில்\displaystyle \bigcap^{\infty}_{n=1} U_n என்பதும் அடர்த்தியான கணம்.

## எடுத்துக்காட்டுகள்
# விகிதமுறு எண்களின் கணம், மெய்யெண்களின் எண்ணிடத்தக்க அடர்த்தியான உட்கணமாகும்.
# விகிதமுறா எண்களின் கணம், மெய்யெண்களின் அடர்த்தியான உட்கணமாகும்.

## பண்புகள்
*ஒவ்வொரு இடவியல் கணமும் தனக்குத்தானே ஒரு அடர்த்தியான உட்கணமாகும்.
*அடர்த்தித்தன்மை ஒரு கடப்பு உறவு: 
:இடவியல் வெளி  *X* இல்  என்றமைந்த மூன்று உட்கணங்கள் *A*, *B*  *C* என்க. *A* கணமானது *B* இல் அடர்த்தியானதாகவும், *B* கணமானது *C* இல் அடர்த்தியானது எனில்,  *A* ஆனது  *C* இலும் அடர்த்தியானதாக இருக்கும்.

## மேற்கோள்கள்

## உசாத்துணை

# Kleiber, Martin; Pervin, William J. (1969). "A generalized Banach-Mazur theorem". Bull. Austral. Math. Soc. 1: 169–173. doi:10.1017/S0004972700041411.
# Nicolas Bourbaki (1989) [1971]. General Topology, Chapters 1–4. Elements of Mathematics. Springer-Verlag. .
# Steen, Lynn Arthur; Seebach, J. Arthur Jr. (1995) [1978], Counterexamples in Topology (Dover reprint of 1978 ed.), Berlin, New York: Springer-Verlag, , MR 507446

பகுப்பு:இடவியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இருநைட்ரசன் இருபுளோரைடு

**இருநைட்ரசன் இருபுளோரைடு** *(Dinitrogen difluoride)* என்பது N2F2 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். டைநைட்ரசன் டைபுளோரைடு என்ற பெயரால் அழைக்கப்படுகிறது. அறை வெப்பநிலையில் டைநைட்ரசன் டைபுளோரைடு ஒரு வாயுவாகக் காணப்படுகிறது. 1952 ஆம் ஆண்டில் அசைடு (N3F) சேர்மத்தின் வெப்பச் சிதைவு விளைபொருளாக இது அடையாளம் காணப்பட்டது. F−N=N−F என்ற மூலக்கூற்று கட்டமைப்புடன் உள்ள இருநைட்ரசன் இருபுளோரைடு ஒருபக்க மற்றும் மாறுபக்க மாற்றிய வடிவங்கள் இரண்டிலும் காணப்படுகின்றது. 

## மாற்றமைப்புகள்

ஒருபக்க மாற்றிய அமைப்பு C2v சீரொழுங்கிலும், மாறுபக்க மாற்றிய அமைப்பு C2h சீரொழுங்கு அமைப்பிலும் உள்ளன. இவ்விரண்டு மாற்றியன்களையும் ஒன்றிலிருந்து மற்றொன்றாக இடைமாற்றம் செய்யலாம். ஆனால் இவற்றை தாழ்வெப்பநிலை பகுதிப்பிரித்தலால் மட்டுமே பிரிக்கமுடியும். மாறுபக்க வடிவம் வெப்பவியல் படி குறைவான நிலைப்புத்தன்மை கொண்டவையாகும். ஆனால் கண்ணாடிப் பாத்திரங்களில் இவற்றை சேகரிக்கலாம். ஒருபக்க வடிவமைப்பு இருநைட்ரசன் இருபுளோரைடு இரு வார காலத்தில் கண்ணாடியைத் தாக்கி சிலிக்கான் டெட்ராபுளோரைடு மற்றும் நைட்ரசு ஆக்சைடுகளாக உருவாகின்றன. 

:2&nbsp;N2F2 + SiO2 → SiF4 + 2&nbsp;N2O

## தயாரிப்பு

இருநைட்ரசன் இருபுளோரைடு தயாரிக்கும் பல்வேறு முறைகளிலும் இருவகையான மாற்றிய வகைகளின் கலவையே உருவாகிறது. ஆனால் இவற்றைத் தனித்தனியாகவும் தயாரிக்க இயலும். 
என்–என் டைபுளோரோயூரியாவுடன் அடர் பொட்டாசியம் ஐதராக்சைடு சேர்த்து நீரிய நிலையில் இருநைட்ரசன் இருபுளோரைடு தயாரிக்கப்படுகிறது.இம்முறையில் 40% அதிகமாக மூன்று மடங்கு மாறுபக்க மாற்றியன் உருவாகிறது  டைபுளோரமீன் பொட்டாசியம் புளோரைடுடன் (அல்லது ருபீடியம் புளோரைடு அல்லது சீசியம் புளோரைடுடன்) சேர்ந்து நிலைப்புத்தன்மை இல்லாத திண்மமாக உருவாகிறது. பின்னர் இது சிதைவடைந்து டைநைட்ரசன் டைபுளோரைடாக உருவாகிறது .

## வினைகள்

டைநைட்ரசன் டைபுளோரைடின் ஒருபக்க மாற்றியன், ஆண்டிமனி பென்டாபுளோரைடு போன்ற வலிமையான புளோரைடு அயனி ஏற்பிகளுடன் வினைபுரிந்து N2F+ நேர்மின் அயனியாக மாறுகிறது. 

N2F2 + SbF5 → N2F+[SbF6]−N2F+ 

நேர்மின் அயனியின் திண்மநிலையில் N=N மற்றும் N−F பிணைப்புகளின் பிணைப்பு இடைவெளி முறையே 1.089(9) மற்றும் 1.257(8) Å ஆகும். 

## மேற்கோள்கள்

பகுப்பு:கனிம நைதரசன் சேர்மங்கள்
பகுப்பு:நைதரசன் புளோரைடுகள்
பகுப்பு:அலோக ஆலைடுகள்
இந்திரகாளி

link=https://ta.wikipedia.org/wiki/%E0%AE%AA%E0%AE%9F%E0%AE%BF%E0%AE%AE%E0%AE%AE%E0%AF%8D:Old_book_bindings.jpg|thumb
**இந்திரகாளி** (*Indirakali*)  என்பது தமிழிலுள்ள பாட்டியல் நூல்களுள் பழமையானதாகிய பன்னிரு பாட்டியல் என்னும் நூல் இந்திரகாளியம் என்னும் பாட்டியல் நூலினைச் சுட்டி அதிலிருந்து பல நூற்பாக்களைத் தொகுத்துள்ளது.  வச்சணந்திமாலை என்னும் பாட்டியல் நூலின் உரை இந்திரகாளி என்னும் ஒரு பாட்டியல் நூலைக் குறிப்பிடுகிறது.  நவநீதப்பாட்டியல் உரையும் இந்நூலைக் குறிப்பிட்டுள்ளது.

## ஆசிரியர்
இலக்கண நூலிலும் இலக்கண உரைகளிலும் குறிப்பிடப்பட்டுள்ள இந்திரகாளியம், இந்திரகாளி எனப்படும் நூலைச் சேர்ந்தனவாக அமைந்துள்ள நூற்பாக்களின் இயல்பையும், பொருளமைதியையும் நன்கு ஆராய்வோர் இவ்விரு பெயர்களும் ஒருவர் செய்த பாட்டியல் நூலையே குறிக்கும் எனக் கருதுகின்றனர்.  இதன் ஆசிரியர் **இந்திரகாளியார்** எனப்படுவார்.  நவநீதப்பாட்டியல் உரையில் அமைந்துள்ள "இந்திரகாளியனார் உரைத்தபடி" என்னுந்தொடர்கொண்டு இந்நூலாசிரியர் இந்திரகாளியனார் என்று வழங்கப்பட்டமையினை உணரலாம்.  இந்நூல் இப்பொழுது கிடைக்கவில்லை.

## சிறப்பு
பன்னிரு பாட்டியலில் 34 நூற்பாக்களும், வெண்பாப் பாட்டியல் உரையில் 6 நூற்பாக்களும், நவநீதப் பாட்டியல் உரையில் 5 நூற்பாக்களும் இடம்பெற்றுள்ளன.   அடியார்க்கு நல்லார் குறிப்பிடும் குறிப்பிடும் இந்திரகாளியமும் இந்நூலும் வேறெனக் கருதுவோர் இந்நூலாசிரியர் சமணம் என்று கூறுகின்றனர்.  தமிழில் பாட்டியல் நூல்கள் தோற்றங்கொண்டபின் அவை இரு பிரிவுகளாகப் பிரிந்த மையலாயின.  அவற்றுள் ஒரு பிரிவு அகத்தியர் நெறி என்றும், மற்றொரு பிரிவு இந்திரகாளியார் நெும் வழங்கப்பட்டன.

நவநீதப் பாட்டியல், சிதம்பரப்பாட்டியல் ஆகிய பாட்டியல் நூல்கள் அகத்தியர் நெறியையும், வச்சணந்திமாலை இந்திரகாளியார் நெறியையும் பின்பற்றி அமைந்தன.  இந்நூல் பாட்டியல் நூல்கள் வரிசையில் முற்பட்டதன்றாயினும், பாட்டியலில் ஒரு புதிய நெறியைத் தோற்றுவித்து,  அந்நெறியில் வச்சணந்திமாலை என்னும் பிறிதொரு பாட்டியல் நூல் வழிநூலாகத் தோன்றுவதற்குக் காரணமாக விளங்கியுள்ளது.  இந்நூலாசிரியர் பெயரிலுள்ள இந்திரர் என்னும் பெயர் கொண்டும், இந்நூல் வச்சணந்தி மாலை என்னும் நூலுக்கு முதல் நூலாக இருப்பதுகொண்டும் இவர் சமணராவார் என்று சிலர் கருதுகின்றனர்.  அடியார்க்கு நல்லார் குறிப்பிடும் இந்திரகாளியமும் இந்நூலும் ஒருவரே செய்தன எனக் கருதுவோர் இவற்றின் ஆசிரியர் சமணர் என்னும் கருத்தை உடன்படாமல், இவர் வைதிக நெறியினராவார் என்று கருதுகின்றனர்.  யாமளேந்திரர் என்னும் பெயர் இந்திரயாமளர் என்னும் தொடர் முன் பின்னாக மாறி அமைந்தது என்றும், இச்சொல்லின் தமிழ்வடிவமே இந்திரகாளி என்பதாகுமென்றும், யாமளை காளியின் பெயர்களுள் ஒன்றாகும் என்றும், இத்தமிழ்ப் பெயரால் நூல் இந்திரகாளி எனப்பட்டது என்றும் கூறுகின்றனர்.  இந்நூல் கி.பி. 9ஆம் நூற்றாண்டில் தோன்றியது என்று கருதப்படுகிறது.

## மேற்கோள்


பகுப்பு:மறைந்த தமிழ் நூல்கள்
பகுப்பு:துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
இராயப்பன்பட்டி

**இராயப்பன்பட்டி** (*Rayappanpatty*) என்ற ஊர் தமிழ்நாட்டின், தேனி மாவட்டம் கம்பம் பள்ளத்தாக்கில் அமைந்துள்ள ஒரு பெரிய கிராமமாகும். இராயப்பன்பட்டி முன்பு மதுரை மாவட்டத்தில் இருந்து, பின்பு  மாவட்டம் பிரிக்கப்பட்டதனால் தேனி மாவட்டத்திற்கு வந்தது. இக்கிராமம் உத்தமபாளையம் வட்டத்துக்கு உட்பட்டது.  அஞ்சல் குறியீடு 625526

## புவியியல் அமைப்பு
இவ்வூரை ஒட்டிய மேற்குத் தொடர்ச்சி மலைகளில் தேயிலை, ஏலக்காய், மிளகு போன்ற பயிர்கள் பயிரிடப்படுகிறன. இது மூவாயிரம் குடும்பங்களும் முப்பதினாயிரம் மக்கள்தொகையையும் கொண்டது. இராயப்பன்பட்டி கடல் மட்டத்திலிருந்து 1250 அடி உயரத்தில் உள்ளது. இவ்வூர் மதுரையில் இருந்து 100 கி.மீ தூரத்திலும், தேனியிலிருந்து 35 கி.மீ தூரத்திலும், உத்தமபாளையத்திலிருந்து 5 கி.மீ. தொலைவிலும், மாநிலத் தலைநகரமான சென்னையில் இருந்து 566 கி.மீ. தொலைவிலும் அமைந்துள்ளது.

## வழிபாட்டுத்தலங்கள்
*புனித பனிமய அன்னை ஆலயம்

## மேற்கோள்கள்

பகுப்பு:தேனி மாவட்டத்திலுள்ள கிராமங்கள்
பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
டபுள்யு-டி 40

**டபுள்யு-டி 40** (ஆங்:WD-40) ஒர் ஊடுருவும் எண்ணெய் மற்றும் நீர் நீக்கும் தெளிப்பானுக்கான வணிக முத்திரையின் பெயர் ஆகும். இந்த தெளிப்பானானது சான் டியாகோ, கலிபோர்னியாவில் உள்ள WD-40 நிறுவனத்தால் தயாரிக்கப்படுகிறது.]].

## வரலாறு
1953ல் கலிபோர்னியாவிலுள்ள ராக்கெட் கெமிக்கல் நிறுவனம் கண்டறிந்தது(பின்னர் டபுள்யு-டி 40 எனப் பெயர் மாற்றம் செய்யப்பட்டது) இதன் மூலக்கூறினை கண்டறிந்தவர் பற்றிய சரியான தகவல்கள் இல்லை. இதன் மூலக்கூறு இரகசியமாகவே இன்னும் வைக்கப்பட்டுள்ளது, காப்புரிமை பெறப்படவில்லை.

## அறிவியல்

## பயன்பாடு
இந்த தெளிப்பானை நாள்பட்ட துருப்பட்ட திருக்கமுடியாத திருகு/மரையானிகளின் மீது தெளிக்கும்பொழுது, அதன் துருக்களை நெகிழச்செய்து எளிதாக திருக்கி கழட்ட வழி செய்கிறது. இது வீடுகள் மற்றும் தொழிலகங்களில் பயன்படுகிறது.

## சான்றுகள்

பகுப்பு:வணிக இரகசியம்
தோஸ்த் அலி கான்

**தோஸ்த் அலி கான்** (Ali Dost Khan) , 1732 முதல் 1740 வரை **கர்நாடகா நவாப்**  எனப்படும் ஐந்தாவது  ஆற்காடு நவாப்பாக இருந்தவர்.  அவர் நவாப் சதாதுல்லா கானின் சகோதரனின் குலாம் அலி கானின் மகன் ஆவார். அவருக்கு குழந்தை இல்லாத காரணத்தால்.தோஸ்த் அலிகானை வாரிசாக ஏற்றுக்கொண்டார். 1732 ஆம் ஆண்டு நவாப் சதாதுல்லா கானினின் மரணத்துக்குப் பிறகு இவர் பதவிக்கு வந்தார். இவர் ஆங்கிலேய கிழக்கிந்திய கம்பெனி அதிகாரியான ஃபெர்மனின் ஆதரவையும் பெற்றார். மே, 1740ல் நடந்த போரில், மராத்தியப் படைத்தலைவர் இராகோஜியால் கொல்லப்பட்டார்.

## பெற்ற பதவிகள்
* ஆற்காடு நவாப்

## இதனையும் காண்க
* கர்நாடக போர்கள்

## மேற்கோள்கள்

பகுப்பு:இந்திய அரசர்கள்
பகுப்பு:1740 இறப்புகள்
பகுப்பு:ஆற்காடு நவாப்கள்